แนวโน้มดัชนีเช้าแกว่งตัวคล้ายภูมิภาค
นักวิเคราะห์ฯคาดตลาดหุ้นไทยวันนี้แกว่งตัวคล้ายตลาดภูมิภาค เหตุนักลงทุนคงจะชะลอการลงทุน ให้แนวรับ 1,183-1,185 ส่วนแนวต้าน 1,196-1,200 จุด
31 ก.ค. 2555

นักวิเคราะห์ฯคาดตลาดหุ้นไทยวันนี้แกว่งตัวคล้ายตลาดภูมิภาค เหตุนักลงทุนคงจะชะลอการลงทุน ให้แนวรับ 1,183-1,185 ส่วนแนวต้าน 1,196-1,200 จุด          นายอภิชาติ ผู้บรรเจิดกุล ผู้อำนวยการสายงานวิเคราะห์เชิงกลยุทธ์ สำนักวิจัยทิสโก้ กล่าวว่า ตลาดหุ้นไทยเช้านี้คาดว่าจะแกว่งตัวทั้งในแดนบวก-ลบไม่มากนัก ซึ่งคงจะเคลื่อนไหวคล้ายคลึงกับตลาดหุ้นอื่นในภูมิภาคเอเชียที่เช้านี้แกว่งตัวทั้งในแดนบวก-ลบคละกันเฉลี่ยประมาณ 0.2-0.7%           เนื่องจากนักลงทุนบางส่วนคงจะชะลอการลงทุนเพื่อรอดูตัวเลขเศรษฐกิจของไทยที่จะมีการประกาศออกมาในบ่ายวันนี้ว่าจะออกมาเป็นอย่างไรบ้าง และยังรอดูผลการประชุมของธนาคารกลางสหรัฐฯ(เฟด)ซึ่งจะมีการเปิดการประชุมวันนี้และจะจบในวันที่ 1 ส.ค. ซึ่งนักลงทุนก็มีความคาดหวังเกี่ยวกับมาตรการที่จะมาช่วยกระตุ้นเศรษฐกิจ แต่ก็มีนักลงทุนบางส่วนที่หันมาเล่นเก็งกำไรด้วยเรื่องนี้ และหลังจากการประชุมเฟดจบแล้วก็มีการประชุมของธนาคารกลางยุโรป(ECB)ต่ออีกในวันที่ 2 ส.ค.2555          "วันนี้มองว่าตลาดฯมีโอกาสที่จะถูกขายทำกำไร หลังจากที่เมื่อวานนี้ตลาดฯได้ปรับตัวขึ้นไปมาก ขณะที่วอลุ่มเทรดของตลาดโดยรวมน้อย ดังนั้นตลาดฯวันนี้คงเป็นลักษณะของการแกว่งตัวตัว เพื่อรอปัจจัยชี้นำใหม่"นายอภิชาติ กล่าว
พร้อมให้แนวรับ 1,183-1,185 จุด ส่วนแนวต้าน 1,196-1,200 จุด